Wasiir Bashiir oo ka ka jawaabay hadal dhawaan ka soo yeedhay Jamaal Cali Xuseen ayaa wuxuu yidhi:-“Waxaan arkayay Jamaal Cali Xuseen oo ka hadlayay oo leh Masuuliyiin badan oo Dawlada ka tirsan baa Muqdisho Guryo ka dhistay, waxa ka macquulsanaan lahayd isagoo yidhaa Ingiriiskay ka dhisteen, waayo Qofka Somalilander-ka ahi rumaysan maayo in Qof Somaliland ahi uu Xamar Aqal ka dhistay, dadkii reer Somaliland ee lixdankii guryaha ku lahaa ayaa shilimo yar ku soo Xaraashaya oo ka soo guuraya, markaa Qof reer Somaliland ah oo maanta Xamar Guri ka dhisanayaa Muwaadinka caadiga ahna ha ahaadee ma jiro, Marka aad kaa soo kale aragto oo ah Aragti aad iyo aad u gaaban waxaad garanaysaa in aanay sal iyo raad toona lahayn, waxa loo baahan yahay in la kala saaro wixii Borobogaandhada ah iyo wixii runta ah ee ay Qofka Muwaadinka ah ku kasban karaan Xisbiyada Mucaaridka ahi, waa in ay noqdaan wax la taaban karo.
